Стари занати у мом крају

Јутро се буди и првим нежним зрацима милује капке још поспаних људи. Старом калдрмом се шири омамљујући мирис јоргована. А паперјасти облаци скројени од задњих делића снова доносе разне звукове са спољње стране прозора.

Са једне стране чује се вредни ковач, како ритмично кује, ту је и песма корпара.

Са сваким новим лицем одлазим даље. Сазнајем нешто ново. Допуштам срцу да ме води, иако не знам куда ће ме одвести. Препуштена осећају, запућена у непознатом правцу, ходам улицом историје. Сваки корак као да одзвања неком мудром мисли ових седих глава и збораних лица. Као да су сви овде нека мандолина добро наштимована. А, стари инструментар лично ју је направио. Овде као да је време стало. Људи овде знају за осмех и поглед пун љубави, радости и мудрости. Изгледа као да сви у очима имају по златни привезак од којунџије иза угла. Као да је ткач исткао звездани плашт којим је време зауставио и свему неки нови смисао дао. Овде се ноћу живот слави. Пије се само вино, од једног старога господина са топлим смеђим очима и борама око њих, вечитим осмехом и пегавим лицем, седе чупаве косе. Овде бриге не постоје. Зидови одишу миром. Можеш помислити да је грнчар скрио све проблеме у један ћуп. Можеш такође помислити да ти улица прича причу, јер сваки камен је по једна.

Једино лоша страна је када мораш напустити све ово, вратити се кући. Али ипак можеш срце оставити овде, да вас оно враћа у мирисе јоргована.

Кристина Арсић VIII/2

Наставник: Никола Настић

ОШ „Светолик Ранковић“

Ул. Милована Ристића 1

34300 Аранђеловац

e-mail: mira272@gmail.com

тел: 034/711-235